જે તે સ્થળ પર એક વખતે પચાસ બાંકડા કે પાંચસો ટ્રી ગાર્ડ કે એક હજાર ડસ્ટબિનનો માલ ઉતારી લઇને તેનાં બિલ બની જાય કે પછી આનો ઉપયોગ અન્યત્ર સિફતપૂર્વક કરીને બેનંબરી કમાણી કરાય છે. અથવા તો ‘કાગળ’ પર આંકડાઓ ચિતરીને ખોટા ‍બિલ બનાવી લેવાય છે. તંત્રનો બજેટ વિભાગ પણ કોર્પોરેટરના બજેટના ખરા અર્થમાં ઉપયોગની તપાસમાં પડતો નથી. બજેટ વિભાગ ફક્ત કેટલા કોર્પોરેટરનું વર્ષ દરમ્યાન કેટલું બજેટ વપરાયું તેના જ આંકડા તૈયાર કરે છે. કોર્પોરેટર બજેટનાં કામોનું જનરલ ઓડિટ થાય છે. આ કામોનું સ્પેસિફિક ઓડિટિંગ થતું નથી.